

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 26.janvārī Nr.**30**

(prot.Nr.**3**, **14**.§)

**Par deleģēšanas līguma noslēgšanu ar**

**pašvaldības sabiedrību ar ierobežotu atbildību „Parkings D”**

Pamatojoties uz Valsts pārvaldes iekārtas likuma 40.panta pirmo un otro daļu, 41.panta pirmo daļu, 45.panta otro un trešo daļu, 46.pantu, 88.panta pirmās daļas 2.punktu, likuma „Par pašvaldībām” 7.panta otro daļu, 14.panta pirmās daļas 1.punktu, 15.panta pirmās daļas 2.punktu, 21.panta pirmās daļas 23.punktu, 2000.gada 23.marta likuma „Grozījumi Latvijas Administratīvo pārkāpumu kodeksā” Pārejas noteikumu 4.punktu, Ministru kabineta 2004.gada 7.septembra noteikumu Nr.767 “Noteikumi par transportlīdzekļa piespiedu pārvietošanu un transportlīdzekļa atzīšanu par ilgstoši atstātu uz ceļa” 4.punktu, **ņemot vērā** Daugavpils pilsētas domes 2006.gada 13.jūlija saistošo noteikumu Nr.9 “Daugavpils pilsētas pašvaldības maksas autostāvvietu, kas atrodas ielu sarkano līniju robežās, apsaimniekošanas un lietošanas noteikumi” 2.3.apakšpunktu, **ievērojot to,** ka pašvaldībai ar likumu piešķirtas tiesības un ir pienākums patstāvīgi veikt savas autonomās funkcijas, organizēt noteikto autonomo funkciju veikšanu un atbildēt par to, pašvaldība autonomo funkciju pildīšanai veido kapitālsabiedrības un ar saviem līdzekļiem piedalās tajās, kā arī deleģē atsevišķus valsts pārvaldes uzdevumus, kuru izpilde ietilpst pašvaldības kompetencē, **nodrošinot** pašvaldības autonomās funkcijas izpildi, savlaicīgu pakalpojumu saņemšanu, sniegto pakalpojumu pastāvīgu pilnveidošanu un uzlabošanu un to, ka mērķa sasniegšanai nepieciešams noteikt finansējuma kārtību, to aprēķināšanas, kontroles un pārskatīšanas mehānismu, un skaidri definējot deleģēto uzdevumu izpildē iesaistīto pušu tiesības un pienākumus, pamatojoties uz Daugavpils pilsētas domes 2014.gada 12.jūnija lēmumu Nr.307 „Par deleģēšanas līguma ar sabiedrību ar ierobežotu atbildību „Parkings D” apstiprināšanu jaunā redakcijā”, **ņemot vērā to**, ka Daugavpils pilsētas pašvaldība ir izveidojusi pašvaldības sabiedrību ar ierobežotu atbildību „Parkings D”, ar mērķi ierīkot un uzturēt Daugavpils pilsētas pašvaldības maksas stāvvietas, kas atrodas ielu sarkano līniju robežās, kā arī veikt citas pašvaldībai ar normatīvajiem aktiem uzliktas darbības autostāvvietu pārvaldīšanas jomā, Daugavpils pilsētas domes 2016.gada 22.decembra lēmumu Nr.682 “Par Daugavpils pilsētas pašvaldības tiešās līdzdalības izvērtēšanu, kā arī izvērtējumu pašvaldības funkciju deleģēšanai sabiedrībā ar ierobežotu atbildību “Parkings D””, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Noslēgt deleģēšanas līgumu pārvaldes izdevumu izpildei ar pašvaldības sabiedrību ar ierobežotu atbildību „Parkings D”, reģistrācijas Nr.41503025952, juridiskā adrese: K.Valdemāra ielā 13, Daugavpilī, saskaņā ar līgumu pielikumā.

2. Atzīt par spēku zaudējušu Daugavpils pilsētas domes 2016.gada 22.decembra lēmumu Nr.683 “Par deleģēšanas līguma pagarināšanu ar sabiedrību ar ierobežotu atbildību “Parkings D””.

Pielikumā: Deleģēšanas līgums.

Domes priekšsēdētājs               *(personiskais paraksts)*    J.Lāčplēsis